Karenfolket er en sinotibetanskspråklig etnisk folkegruppe som hovedsakelig bor i sørlige og sørøstlige Myanmar. De utgjør rundt 7 % av Myanmars befolkning på rundt 50 millioner mennesker. Et stort antall karenfolk bor også i Thailand, de fleste langs grensen av Myanmar. Karenfolket er ofte forvekslet med «rødkarenfolket» eller . En undergruppe av karenni, padungstammen fra grenseområdet mellom Thailand og Myanmar, er kjent for de halsringene som kvinnene bærer. Legender hos karenfolket viser til en «elv av rennende sand» som forfedrene hyppig krysset. Mange karenfolk mener dette viser til Gobiørkenen, skjønt de har bodd i Myanmar i århundrer. Karenfolket utgjør den tredje største etniske befolkningen i Myanmar etter bamarere og shanere.